CELEX: 31989D0502
Language: bg
Date: 1989-07-18 00:00:00
Title: Решение на Комисията от 18 юли 1989 година за определяне на критериите за вписване в родословни книги на чистокръвни свине за разплод

Важна правна забележка

|

31989D0502

Официален вестник n° L 247 , 23/08/1989 стр. 0021 - 0021 специално финландско издание: глава 3 том 30 стр. 0094  специално шведско издание: глава 3 том 30 стр. 0094  специално чешко издание глава 3 том 09 стр. 141  - 141 специално испанско издание глава 3 том 09 стр. 141  - 141 специално унгарско издание глава 3 том 09 стр. 141  - 141 специално литвийско издание глава 3 том 09 стр. 141  - 141 LV.ES глава 3 том 09 стр. 141  - 141 MT.ES глава 3 том 09 стр. 141  - 141 PL.ES глава 3 том 09 стр. 141  - 141 SK.ES глава 3 том 09 стр. 141  - 141 специално словенско издание глава 3 том 09 стр. 141  - 141

		19890718Решение на Комисиятаот 18 юли 1989 годиназа определяне на критериите за вписване в родословни книги на чистокръвни свине за разплод(89/502/ЕИО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност,като взе предвид Директива 88/661/ЕИО на Съвета от 19 декември 1988 г. относно зоотехническите стандарти, приложими за животни за разплод от рода на свинете [1], и по-специално член 6, параграф 1,като има предвид, че във всички държави-членки родословните книги се водят или създават от сдружения на животновъди, развъдни организации или официални служби;като има предвид, че поради това е необходимо да се определят критериите за вписване на чистокръвни свине за разплод в родословните книги;като има предвид, че преди да бъдат вписани в родословните книги, животните трябва да отговарят на точни условия за родословие и идентификация;като има предвид, че родословната книга следва да бъде разделена на различни раздели, за да се избегне изключването на определени типове животни;като има предвид, че предвидените в настоящото решение мерки са в съответствие със становището на Постоянния комитет по зоотехника,ПРИЕ НАСТОЯЩОТО РЕШЕНИЕ:Член 1За да бъде вписана в главния раздел на книгата за породата си, чистокръвната свиня за разплод трябва:- да произхожда от родители и прародители, които са вписани в родословна книга за същата порода,- да е идентифицирана след раждането по правилата на въпросната книга,- да е с установено родословие в съответствие с правилата на въпросната книга.Член 2Главният раздел на родословната книга може да се подразделя на няколко раздела, в зависимост от характеристиките на животните. В един от тези раздели могат да се вписват само чистокръвни свине за разплод, които отговарят на определените в член 1 критерии.Член 31. Сдружение на животновъди или развъдна организация, които водят родословна книга могат да решат дадена женска свиня, която не отговаря на определените в член 1 критерии, да може да се вписва в допълнителен раздел на съответната родословна книга. Женската свиня трябва да отговаря на следните изисквания:- да е идентифицирана в съответствие с правилата на родословната книга,- да е преценена като съответстваща на стандартите за породата,- да притежава минималните характеристики, определени от правилата на родословната книга.2. Споменатите изисквания във второ и трето тире на параграф 1 могат да се разграничават, в зависимост от това, дали женската свиня принадлежи към породата, въпреки че е с неизвестен произход, или е получена по одобрена от сдружението на животновъди или развъдната организация програма за кръстосване.Член 4Женска свиня, чиито майка и баба по майчина линия са вписани в допълнителен раздел на родословната книга съгласно член 3, параграф 1, и чиито баща и двама дядовци са вписани в главния раздел на книгата в съответствие с определените в член 1 критерии, се счита за чистокръвно женско животно и се вписва в главния раздел на книгата съгласно разпоредбите на член 1.Член 5Когато дадена книга съдържа няколко раздела, чистокръвна свиня за разплод от друга държава-членка със специфични характеристики, които я отличават от популацията на същата порода в държавата-членка на местоназначение, се вписва в раздела на книгата, на чиито характеристики отговаря.Член 6Адресати на настоящото решение са държавите-членки.Съставено в Брюксел на 18 юли 1989 година.За КомисиятаRay Mac SharryЧлен на Комисията[1] ОВ L 382, 31.12.1988 г., стр. 36.--------------------------------------------------